b'\n_START_ARTICLE_\nSig (Thorstrup Sogn)\n_START_SECTION_\nHistorie\n_START_PARAGRAPH_\nI 1875 blev jernbanestr\xc3\xa6kningen Varde \xe2\x80\x93 Ringk\xc3\xb8bing indviet, og landsbyen Sig begyndte at udvikle sig til en stationsby._NEWLINE_Omkring \xc3\xa5rhundredeskiftet blev Sig stationsby beskrevet s\xc3\xa5ledes: "Sig med Skole, Afholdshjem, Andelsmejeri (Fredensberg), Kro og J\xc3\xa6rnbanest."_NEWLINE_Indbyggertallet i Sig stationsby blev f\xc3\xb8rste gang opgjort i 1916. Det var da 104 indbyggere fordelt p\xc3\xa5 19 huse. I 1921 var det vokset til 233 indbyggere, i 1925 241 indbyggere, i 1930 260 indbyggere, i 1935 boede der 253 indbyggere, i 1940 264 indbyggere i 74 huse, i 1945 289 indbyggere i 80 huse, i 1950 305 indbyggere, i 1955 327 indbyggere, i 1960 353 indbyggere, i 1965 401 indbyggere._NEWLINE_If\xc3\xb8lge folket\xc3\xa6llingen 1930 levede af Sigs 260 indbyggere 21 af landbrug, 138 af industri, 28 af handel, 35 af transport, 2 af immateriel virksomhed, 18 af husgerning, 18 var ude af erhverv og 0 havde ikke givet oplysninger._NEWLINE_Den gamle station i Sig blev nedlagt i 1970. Stationen er blevet erstattet med et stationstrinbr\xc3\xa6t. I en \xc3\xa5rr\xc3\xa6kke holdt ungdomsklubben til i stationsbygningerne. Den 15. august 1978 \xc3\xa5bnede b\xc3\xb8rnehaven "Trinbr\xc3\xa6ttet"._NEWLINE_Sig Hotel var i mange \xc3\xa5r samlingsstedet i byen, men gik konkurs i 2009. Senere blev Sig Hotel k\xc3\xb8bt af Karl Kristian Nielsen fra N\xc3\xb8rholm. Og er siden hen lukket.\n_START_SECTION_\nKendte personer\n_START_PARAGRAPH_\nModstandsmanden under 2. verdenskrig, Bent H\xc3\xb8gsbro \xc3\x98stergaard, kaldet "Gem\xc3\xbcse" er bisat i haven p\xc3\xa5 Thorstruphus, nord for Sig._NEWLINE_Kurt Skov stifteren af af Blue Water Shipping f\xc3\xb8dt og opvokset i Sig._NEWLINE_Den 19. juni 1874 blev den senere rektor for Polyteknisk L\xc3\xa6reanstalt, professor P.O. Pedersen f\xc3\xb8dt i Sig.'